รายงานการประชุมสภาเทศบาลตำบลรังกาใหญ่

สำเนา

สมัยสามัญ สมัยแรก ครั้งที่ 1 ประจำปี 2566

**วันที่ 3 เดือน มีนาคม พ.ศ. 2566**

# **ณ ห้องประชุมสภาเทศบาลตำบลรังกาใหญ่**

.......................................................

**ผู้เข้าประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | |
| 1 | นายประพันธ์ | ควบพิมาย | ประธานสภาเทศบาลตำบลรังกาใหญ่ | ประพันธ์ | ควบพิมาย |
| 2 | นายนอม | สุขโข | เลขานุการสภาเทศบาล | นอม | สุขโข |
| 3 | นายพรชัย | ควบพิมาย | รองประธานสภาเทศบาลตำบลรังกาใหญ่ | พรชัย | ควบพิมาย |
| 4 | นางศรีประไพ | สุขจรรยา | สมาชิกสภาเทศบาลตำบลรังกาใหญ่ | ศรีประไพ | สุขจรรยา |
| 5 | นายชูเกียรติ | กาศก้อง | สมาชิกสภาเทศบาลตำบลรังกาใหญ่ | ชูเกียรติ | กาศก้อง |
| 6 | นายสมหมาย | ชัยเฉลียว | สมาชิกสภาเทศบาลตำบลรังกาใหญ่ | สมหมาย | ชัยเฉลียว |
| 7 | นางสุทธิพร | ขวัญมณี | สมาชิกสภาเทศบาลตำบลรังกาใหญ่ | สุทธิพร | ขวัญมณี |
| 8 | นายมะโน | ระบือพิณ | สมาชิกสภาเทศบาลตำบลรังกาใหญ่ | มะโน | ระบือพิณ |
| 9 | นายธีรเกียรติ | กาศก้อง | สมาชิกสภาเทศบาลตำบลรังกาใหญ่ | ธีรเกียรติ | กาศก้อง |
| 10 | นางพัชรินทร์ | ประกอบผล | สมาชิกสภาเทศบาลตำบลรังกาใหญ่ | พัชรินทร์ | ประกอบผล |
| 11 | นางฉลอง | เปรี่ยมสุข | สมาชิกสภาเทศบาลตำบลรังกาใหญ่ | ฉลอง | เปรี่ยมสุข |
| 12 | นายลิขิต | การค้า | สมาชิกสภาเทศบาลตำบลรังกาใหญ่ | ลิขิต | การค้า |
| 13 | นางสาวสุวิภา | สงนอก | สมาชิกสภาเทศบาลตำบลรังกาใหญ่ | สุวิภา | สงนอก |

**ผู้เข้าร่วมประชุม**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ลำดับที่** | **ชื่อ - สกุล** | | | **ตำแหน่ง** | | **ลายมือชื่อ** | | | |
| 1 | นายเสถียร | ควบพิมาย | | นายกเทศมนตรีตำบลรังกาใหญ่ | | เสถียร | | ควบพิมาย | |
| 2 | นายชูเกียรติ | ควบพิมาย | | รองนายกเทศมนตรีตำบลรังกาใหญ่ | | ชูเกียรติ | | ควบพิมาย | |
| 3 | นายสุวิทย์ | เพียรค้า | | ที่ปรึกษานายกเทศมนตรีตำบลรังกาใหญ่ | | สุวิทย์ | | เพียรค้า | |
| 4 | นายเจริญ | บุญพร้อม | | เลขานุการนายกเทศมนตรีตำบลรังกาใหญ่ | | เจริญ | | บุญพร้อม | |
| 5 | นางสาววิไลพร | มิดสันเทียะ | | ผู้อำนวยการกองคลัง | | วิไลพร | | มิดสันทียะ | |
| 6 | นายพงศธร | กรพิมาย | | ผู้อำนวยการกองช่าง | | พงศธร | | กรพิมาย | |
| 7 | น.ส.น้ำฟ้า | ศรีชุ่ม | | หัวหน้าสำนักปลัดเทศบาล | | น้ำฟ้า | | ศรีชุ่ม | |
| 8 | น.ส.สุภาวดี | ศรีชุ่ม | | ผู้อำนวยการกองการศึกษา | | สุภาวดี | | ศรีชุ่ม | |
| 9 | นางอรวรรณ | เพชรสัมฤทธิ์ | | หัวหน้าฝ่ายบริหารงานสาธารณสุขและสิ่งแวดล้อม | | อรวรรณ | | เพชรสัมฤทธิ์ | |
| 10 | นางสาวพรทิพย์ | นาอ้อม | | นักวิเคราะห์นโยบายและแผน | | พรทิพย์ | | นาอ้อม | |
| **ลำดับที่** | **ชื่อ - สกุล** | | | | **ตำแหน่ง** | | **ลายมือชื่อ** | | | |
| 11 | น.ส.อัมไพวรรณ | | รุดพิมาย | | เจ้าพนักงานธุรการ | | อัมไพวรรณ | | รุดพิมาย | |
| 12 | นางวริษฐา | | ฉายพิมาย | | ผู้ช่วยนักวิเคราะห์นโยบายและแผน | | วริษฐา | | ฉายพิมาย | |
| 13 | น.ส.ชินนิชา | | ดีแก้ว | | ผู้ช่วยเจ้าพนักงานธุรการ | | ชินนิชา | | ดีแก้ว | |

**เริ่มประชุมเวลา 09.30 น.**

|  |  |
| --- | --- |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
|  |  |
|  | **-** |
|  |  |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว**  **- การประชุมสภาเทศบาลตำบลรังกาใหญ่ สมัยสามัญ สมัยที่ 4 ครั้งที่ 1 ประจำปี 2565 เมื่อวันที่ 9 เดือน ธันวาคม พ.ศ. 2565** |
|  |  |
| นายประพันธ์ ควบพิมาย  ประธานสภาฯ | ขอให้สมาชิกสภาเทศบาลฯ ดูสำเนารายงานการประชุมสภาเทศบาลตำบล รังกาใหญ่ สมัยสามัญ สมัยที่ 4 ครั้งที่ 1 ประจำปี 2565 เมื่อวันที่ 9 ธันวาคม 2565 ตั้งแต่หน้า 1 - 15 มีสมาชิกสภาฯ ท่านใดสงสัย หรือมีการแก้ไขรายงานการประชุมครั้งที่แล้วหรือไม่ ถ้าไม่มีขอมติที่ประชุม |
|  |  |
| มติที่ประชุม | สมาชิกสภาเทศบาลอยู่ในที่ประชุม 12 เสียง  สมาชิกสภาฯให้การรับรอง 11 เสียง  ประธานสภาฯงดออกเสียง 1 เสียง  ไม่รับรองไม่มี |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **ระเบียบวาระที่ 3** | **เรื่อง กระทู้ถาม** |
|  |  |
|  |  |
|  | **-** |
|  |  |
| **ระเบียบวาระที่ 4** | **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว** |
|  |  |
|  | **-** |
|  |  |
| **ระเบียบวาระที่ 5** | **เรื่องที่เสนอใหม่** |
|  |  |
|  | **5.1 กำหนดระยะเวลาและวันเริ่มประชุมสภา สมัยสามัญ ประจำปี 2566 และวันเริ่มประชุมสภา สมัยสสมัญ สมัยแรกของปีถัดไป** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจงรายละเอียด ขอเชิญครับ |
|  |  |
| นายนอม สุขโข  เลขานุการสภาฯ | เรียนท่านประธานสภาฯ สมาชิกสภาเทศบาลทุกท่าน ขอชี้แจงรายละเอียด  ดังนี้ การประชุมสภาท้องถิ่น มี 2 ประเภท ได้แก่ การประชุมสามัญ และ  การประชุมวิสามัญ ตามระเบียบกระทรวงมหาดไทยว่าด้วยข้อบังคับการ  ประชุมสภาท้องถิ่น (ฉบับที่ 2) พ.ศ. 2554 การกำหนดจำนวนสมัยประชุม  สามัญประจำปี ระยะเวลาและวันเริ่มต้นประชุมสมัยประชุมสามัญประจำปีของ  แต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลา  ของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่น  นำปรึกษาในที่ประชุมสามัญประจำปีสมัยแรกของแต่ละปี เพื่อให้สภาฯ  กำหนดว่าปีนี้จะมีสมัยประชุมสามัญประจำปี กี่สมัย แต่ละสมัยในปีนี้จะเริ่มเมื่อใด กับให้กำหนดวันเริ่มประชุมสมัยประชุมสามัญประจำปีสมัยแรกของปีถัดไป การกำหนดสมัยประชุมและวันประชุมให้เป็นไปตามที่กฎหมายว่าด้วยองค์กรปกครองส่วนท้องถิ่นกำหนดในปีหนึ่งให้มีสมัยประชุมสามัญสี่สมัย ระยะเวลาของแต่ละสมัยกำหนดไม่เกิน 30 วัน  ผมขอเสนอในที่ประชุมเพื่อเป็นแนวทางในการพิจารณา ดังนี้  สมัยประชุมสามัญ สมัยที่ 2 มีกำหนด 30 วัน ตั้งแต่วันที่ 15 พฤษภาคม 2566 ถึงวันที่ 13 มิถุนายน 2566  สมัยประชุมสามัญ สมัยที่ 3 มีกำหนด 30 วัน ตั้งแต่วันที่ 17 กรกฎาคม 2566 ถึงวันที่ 15 สิงหาคม 2566  สมัยประชุมสามัญ สมัยที่ 4 มีกำหนด 30 วัน ตั้งแต่วันที่ 20 พฤศจิกายน 2566 ถึงวันที่ 19 ธันวาคม 2566  วันเริ่มสมัยประชุมสามัญประจำปี สมัยแรกของปี 2567  สมัยประชุมสามัญ สมัยแรก มีกำหนด 30 วัน ตั้งแต่วันที่ 5 กุมภาพันธ์ 2567 ถึงวันที่ 5 มีนาคม 2567 |
|  |  |
| นายประพันธ์ ควบพิมาย  ประธานสภาฯ | ขอมติที่ประชุมสภาฯ เห็นชอบตามที่เสนอหรือไม่ ถ้าไม่มีสมาชิกท่านใดไม่เห็นด้วย ถือว่าที่ประชุมเห็นด้วยตามที่เลขานุการสภาเทศบาลเสนอแนะ สมัยประชุมสภาฯ สมัยสามัญประจำปี พ.ศ. 2565 ที่ประชุมกำหนด ดังนี้  สมัยประชุมสามัญ สมัยที่ 2 มีกำหนด 30 วัน ตั้งแต่วันที่ 15 พฤษภาคม 2566 ถึงวันที่ 13 มิถุนายน 2566  สมัยประชุมสามัญ สมัยที่ 3 มีกำหนด 30 วัน ตั้งแต่วันที่ 17 กรกฎาคม 2566 ถึงวันที่ 15 สิงหาคม 2566  สมัยประชุมสามัญ สมัยที่ 4 มีกำหนด 30 วัน ตั้งแต่วันที่ 20 พฤศจิกายน 2566 ถึงวันที่ 19 ธันวาคม 2566  วันเริ่มสมัยประชุมสามัญประจำปี สมัยแรกของปี 2567  สมัยประชุมสามัญ สมัยแรก มีกำหนด 30 วัน ตั้งแต่วันที่ 5 กุมภาพันธ์ 2567 ถึงวันที่ 5 มีนาคม 2567 |
|  |  |
|  |  |
|  | **5.2 ขออนุมัติใช้จ่ายเงินสะสม จำนวน 5 โครงการ รวมงบประมาณ 4,780,000 บาท (สี่ล้านเจ็ดแสนแปดหมื่นบาทถ้วน)** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน  ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 4) พ.ศ. 2561  ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้   1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามกฎหมายที่กำหนด 2. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว 3. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น 4. เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป   ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว      ขอชี้แจงระเบียบที่เกี่ยวข้องเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดยอดเงินฝากธนาคารเพื่อการพิจารณาจ่ายขาดเงินสะสม |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน  ขอรายงานยอดเงินสะสม ดังนี้  ยอดเงินสด เงินฝากธนาคาร และเงินฝากกระทรวงการคลัง ณ วันที่ 30 กันยายน 2565  43,858,916.50 บาท  หัก หนี้เงิน ณ วันที่ 30 กันยายน 2565 2,199,944.75 บาท  เงินทุนสำรองเงินสะสม ณ วันที่ 30 กันยายน 2565 15,918,163.49 บาท  บวก เงินกู้ระยะยาว - บาท  คงเหลือเงินสะสมตามบัญชีเงินฝากธนาคาร ณ วันที่ 30 กันยายน 2565  25,740,808.26 บาท  หัก รายการกันเงินและขยายเวลาเบิกจ่ายเงินที่ไม่ได้ก่อหนี้ผูกพัน  และก่อหนี้ผูกพันแล้วแต่ยังไม่ได้บันทึกหนี้สิน 4,531,663.60 บาท  เงินสะสมและเงินทุนสำรองเงินสะสมที่อนุมัติแล้ว ทั้งที่ไม่ได้ก่อหนี้ผูกพัน  และก่อหนี้ผูกพันแต่ยังไม่ได้บันทึกบัญชีเป็นหนี้สิน - บาท  รายการที่มีข้อผูกพันตามสัญญาจะซื้อจะขายที่ดิน - บาท  คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที 30 ก.ย. 65  21,209,144.66 บาท  ยอดเงินสะสมที่นำไปใช้ได้ ณ วันที่ 25 มกราคม 2566 (ปรากฏตามงบแสดงฐานะการเงิน) ยอดเงินสะสม ณ วันที่ 30 กันยายน 2565 จำนวน 21,209,144.66 บาท  หัก สำรองตามระเบียบฯ จำนวน 16,400,853.00 บาท  คงเหลือเงินสะสมตามบัญชีเงินฝากธนาคาร จำนวน 4,808,291.66 บาท  หัก เงินสะสมและเงินทุนสำรองเงินสะสมที่ได้รับอนุมัติ จำนวน - บาท  จ่ายเงินสะสมและเงินทุนสำรองสะสมในปี จำนวน - บาท  ถอนคืนเงินรายได้ในปี จำนวน - บาท  บวก เงินสะสมที่เหลือจากการอนุมัติจากก่อหนี้ผูกพันแล้ว - บาท  รับคืนเงินรายจ่ายข้ามปีงบประมาณตกเป็นเงินสะสม 11,384.64 บาท  คงเหลือเงินสะสมตามบัญชีเงินฝากธนาคารที่ใช้ได้ 4,819,676.30 บาท |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดการพิจารณาจ่ายขาดเงินสะสม ประจำปีงบประมาณ 2566 (ครั้งที่ 1) |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การพิจารณาจ่ายขาดเงินสะสม ประจำปีงบประมาณ 2566 (ครั้งที่ 1) ดังนี้  งบประมาณที่ขออนุมัติจ่ายขาดเงินสะสมต่อสภาฯ จำนวน 4,780,000.00 บาท เพื่อใช้จ่ายจำนวน 5 โครงการ รายละเอียดดังนี้  **1. โครงการก่อสร้างถนนลาดยางผิวจราจรแอสฟัลท์ติกคอนกรีต สายกลางบ้าน หมู่ที่ 7 ,16 ,6 ,5 ,15 ,19 และ 13 ตำบลรังกาใหญ่ อำเภอพิมาย จังหวัดนครราชสีมา**  **ปริมาณงาน** ถนนผิวจราจรแอสฟัลท์ติกคอนกรีต กว้าง 5.00 เมตร หนา 0.05 เมตร ยาว 5 ช่วง รวมระยะทาง 1,218 เมตร หรือพื้นที่ดำเนินการไม่น้อยกว่า 6,090 ตารางเมตร รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 3,230,000 บาท (สามล้านสองแสนสามหมื่นบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 4 ลำดับที่ 5) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **2. โครงการก่อสร้างถนนผิวจราจรคอนกรีตเสริมเหล็ก สายไปบ่อขยะ (ต่อจากของเดิมจุดทางขึ้นบ่อขยะ) หมู่ที่ 19 บ้านตะปันประชาสรรค์**  **ปริมาณงาน** ผิวจราจรคอนกรีตเสริมเหล็ก กว้าง 3.00 เมตร หนา 0.15 เมตร ยาว 270 เมตร หรือพื้นที่ผิวจราจรไม่น้อยกว่า 810 ตารางเมตร พร้อมไหล่ทางหินคลุก รายละเอียดตามแบบรูปรายการ เทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 4 ลำดับที่ 4) |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **3. โครงการก่อสร้างระบบระบายน้ำสายถนนริมทุ่งเชื่อมสายศาลปู่ตา (ช่วงที่ 2) หมู่ที่ 9 บ้านพุทรา**  **ปริมาณงาน** วางท่อระบายน้ำ คสล. (ชนิดอัดแรง มอก.ชั้น 3) ขนาดเส้นผ่าศูนย์กลาง 0.40 เมตร จำนวน 108 ท่อน พร้อมบ่อพัก จำนวน 16 บ่อ คอนกรีตทับหลังท่อ หนา 0.15 เมตร พื้นที่ดำเนินการไม่น้อยกว่า 108 ตารางเมตร รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 350,000 บาท (สามแสนห้าหมื่นบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 3 ลำดับที่ 2) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **4. โครงการก่อสร้างถนนผิวจราจรคอนกรีตเสริมเหล็ก สายบ้านนางพิณ เพ็ชรเงิน ถึง บ้านนายสุวิท** **สงนอก หมู่ที่ 6 บ้านหนองน้ำกิน**  **ปริมาณงาน** ถนนผิวจราจรคอนกรีตเสริมเหล็ก กว้าง 4.00 เมตร หนา 0.15 เมตร ยาว 195 เมตร หรือพื้นที่ดำเนินการไม่น้อยกว่า 780 ตารางเมตร รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เปลี่ยนแปลงฉบับที่ 1/2566 หน้าที่ 2 ลำดับที่ 1) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | 1. **โครงการซ่อมแซมถนนสายหนองแดง หมู่ที่ 5 บ้านตะปัน**   **ปริมาณงาน** ซ่อมแซมถนนดิน จ้างเครื่องจักรกลรายชั่วโมง รถขุดตีนตะขาบ(Excavator) จำนวน 96 ชั่วโมง , จ้างรถแทรคเตอร์ล้อยาง จำนวน 96 ชั่วโมง และจ้างรถบรรทุก 6 ล้อขนย้ายดินจำนวน 500 ลูกบาศก์เมตร รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 200,000 บาท (สองแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 2 ลำดับที่ 1) |
|  |  |
| นายประพันธ์ ควบพิมาย  ประธานสภาฯ | ขอเชิญท่านธีรเกียรติ กาศก้อง ครับ |
|  |  |
| นายธีรเกียรติ กาศก้อง  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาลทุกท่าน ผู้บริหาร กระผมนาย ธีรเกียรติ กาศก้อง สมาชิกสภาเทศบาล เขต 2ผมขอสอบถามซึ่งชาวบ้าน ฝากถามมาว่า โครงการที่ 1 โครงการก่อสร้างถนนลาดยางผิวจราจรแอสฟัลท์ ติกคอนกรีต สายกลางบ้าน หมู่ที่ 7 ,16 ,6 ,5 ,15 ,19 และ 13นั้น การดำเนินงานจะทำในรูปแบบเททับลงไปหรือจะทำการปรับผิวถนนก่อน และโครงการที่ 5 โครงการซ่อมแซมถนนสายหนองแดง หมู่ที่ 5 บ้านตะปันอยากให้ระบุเครื่องจักรแต่ละอย่างว่ามีขนาดเท่าไร เพื่อความชัดเจนในการประกอบการพิจารณา ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกเทศมนตรีฯ ชี้แจง ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ ผู้อำนวยการกองช่าง ชี้แจงต่อที่ประชุม |
|  |  |
|  |  |
| นายพงศธร กรพิมาย  ผู้อำนวยการกองช่าง | เรียนท่านประธานสภาฯ สมาชิกสภาเทศบาลทุกท่าน ผมนายพงศธร กรพิมาย ผู้อำนวยการกองช่าง ขอชี้แจงในเรื่องของการดำเนินงานโครงการก่อสร้างถนนลาดยางผิวจราจรแอสฟัลท์ ติกคอนกรีต สายกลางบ้าน หมู่ที่ 7 ,16 ,6 ,5 ,15 ,19 และ 13จะทำการขุดรื้อผิวถนนเดิมออกและบดอัดลงไปใหม่ซึ่งถนนเดิมไม่ใช่คอนกรีตจะไม่สามารถเททับลงไปได้ เพราะจะทำให้เกิดปัญหาในภายหลังซึ่งความชำรุดของถนนได้ ส่วนโครงการที่ 5 โครงการซ่อมแซมถนนสายหนองแดง หมู่ที่ 5 การจ้างเหมาเครื่องจักรไม่สามารถระบุเครื่องจักรได้จะดูเยอะในการดำเนินงาน แต่ครวหน้าจะระบุเพื่อความชัดเจนอีกครั้ง ขอบคุณครับ |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดในโครงการดังกล่าวหรือไม่ ถ้าไม่มีผมขอมติที่ประชุม |
|  |  |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  | **5.3 ขออนุมัติใช้จ่ายเงินทุนสำรองเงินสะสม จำนวน 2,100,000 บาท (สองล้านหนึ่งแสนบาทถ้วน)** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจง |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน  ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 4) พ.ศ. 2561  ข้อ 87 ทุกวันสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับรายจ่ายแล้ว ให้กันยอดเงินสะสมประจำปีไว้ร้อยละสิบห้าของทุกปีเพื่อเป็นทุนสำรองเงินสะสม องค์กรปกครองส่วนท้องถิ่นอาขใช้จ่ายเงินทุนสำรองเงินสะสมได้ กรณีดังต่อไปนี้...  (2) กรณีที่ปีใด องค์กรปกครองส่วนท้องถิ่นมียอดเงินทุนสำรองเงินสะสมเกินร้อยละสิบห้าของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำเงินทุนสำรองเงินสะสมในส่วนที่เกินไปใช้จ่ายได้ภายใต้เงื่อนไขข้อ 89(1) โดยได้รับอนุมัติจากสภาท้องถิ่น  ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้  (1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามกฎหมายที่กำหนด…  รายงานยอดเงินทุนสำรองเงินสะสม ณ วันที่ 30 กันยายน 2565 จำนวน 15,195,863.49 บาท  หัก เงินทุนสำรองเงินสะสมที่อนุมัติแล้วทั้งที่ไม่ได้ก่อหนี้ผูกพัน และที่ก่อหนี้ผูกพันแล้ว แต่ยังไม่ตรวจรับเพื่อตั้งหนี้ - บาท  หัก ร้อยละสิบห้าของงบประมาณรายจ่ายตามเทศบัญญัติประจำปีงบประมาณ 2566 13,050,000.00 บาท  คงเหลือ เงินทุนสำรองเงินสะสมสุทธิ ณ วันที่ 30 กันยายน 2565  15,195,863.49 บาท  คงเหลือเงินทุนสำรองเงินสะสมที่สามารถนำไปบริหารได้ ณ วันที่ 26 มกราคม 2566 จำนวน 2,145,863.49 บาท      ฉะนั้น เทศบาลสามารถใช้เงินทุนสำรองเงินสะสมในส่วนที่เกินร้อยละยี่สิบห้าของงบประมาณรายจ่ายประจำปีนั้น จำนวน 2,145,863.49 บาท โดยได้รับอนุมัติจากสภาท้องถิ่น ซึ่งในวันนี้ผู้บริหารจะนำเสนอโครงการเพื่อให้สภาเทศบาลพิจารณาอนุมัติให้จ่ายเงินทุนสำรองสะสม จำนวน 5 โครงการ เป็นจำนวนเงินงบประมาณทั้งสิ้น จำนวน 2,100,000.00 บาท  ขอชี้แจงระเบียบที่เกี่ยวข้องเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ขอเชิญท่านนายกฯ ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองนายกฯ ชี้แจงรายละเอียดการพิจารณาจ่ายขาดเงินทุนสำรอง เงินสะสม ประจำปีงบประมาณ 2565 |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การพิจารณาจ่ายขาดเงินทุนสำรองเงินสะสม ประจำปีงบประมาณ พ.ศ. 2566 ดังนี้  งบประมาณที่ขออนุมัติจ่ายขาดเงินทุนสำรองเงินสะสมต่อสภาฯ จำนวน 5 โครงการ เป็นเงินทั้งสิ้น 2,100,000 บาท เพื่อใช้จ่ายดังโครงการต่อไปนี้  **1. โครงการก่อสร้างถนน คสล. สายทางสะพานท่าจาน ถึง คลองหนองโบสถ์ บ้านรังกาใหญ่ ตำบลรังกาใหญ่ เชื่อมตำบลท่าหลวง**  **ปริมาณงาน** ผิวจราจรคอนกรีตเสริมเหล็ก กว้าง 4.00 เมตร หนา 0.15 เมตร ยาว 195 เมตร หรือพื้นที่ผิวจราจรไม่น้อยกว่า 780 ตารางเมตร พร้อมไหล่ทางหินคลุก รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 3 ลำดับที่ 2) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | 1. **โครงการก่อสร้างถนนผิวจราจรคอนกรีตเสริมเหล็ก ซอย 6 เชื่อมหมู่ที่ 6 บ้านหนองน้ำกิน หมู่ที่ 11 บ้านนิคมสามัคคี**   **ปริมาณงาน** ผิวจราจรคอนกรีตเสริมเหล็ก กว้าง 5.00 เมตร หนา 0.15 เมตร ยาว 157 เมตร หรือพื้นที่ผิวจราจรไม่น้อยกว่า 785 ตารางเมตร พร้อมไหล่ทางหินคลุก รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) หน้าที่ 129 ลำดับที่ 3) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **3. โครงการก่อสร้างถนนผิวจราจรคอนกรีตเสริมเหล็ก สายวัดป่าประทีปธรรมาราม (ธ) (ต่อจากของเดิมจุดที่ดินนายสมพงษ์ สุขสุทธิ์) หมู่ที่ 18 บ้านหนองโสมงพัฒนา**  **ปริมาณงาน** ผิวจราจรคอนกรีตเสริมเหล็ก กว้าง 5.00 เมตร หนา 0.15 เมตร ยาว 157 เมตร หรือพื้นที่ผิวจราจรไม่น้อยกว่า 785 ตารางเมตร พร้อมไหล่ทางหินคลุก รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 3 ลำดับที่ 3) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **4. โครงการซ่อมแซมอ่างเก็บน้ำหนองกระโดน หมู่ที่ 11 บ้านนิคมสามัคคี**  **ปริมาณงาน** จ้างเครื่องจักรกลรายชั่วโมง รถขุดตีนตะขาบ (Excavator) รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 100,000 บาท (หนึ่งแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 5 ลำดับที่ 1) |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | **5. จัดซื้อโคมไฟฟ้าระบบโซล่าเซลล์พร้อมเสา พร้อมติดตั้งภายในชุมชนตำบลรังกาใหญ่**  **ปริมาณงาน** จัดซื้อโคมไฟฟ้าระบบโซล่าเซลล์พร้อมเสา พร้อมติดตั้ง จำนวน 25 ชุด รายละเอียดตามแบบรูปรายการเทศบาลตำบลรังกาใหญ่กำหนด  **งบประมาณ** 500,000 บาท (ห้าแสนบาทถ้วน)  (เป็นไปตามแผนพัฒนาท้องถิ่น (พ.ศ. 2566 – 2570) เพิ่มเติมฉบับที่ 2/2566 หน้าที่ 6 ลำดับที่ 1) |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย ครับ |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน ผู้บริหาร ผมนายพรชัย ควบพิมาย รองประธานสภาเทศบาล ขออนุญาตสอบถามโครงการที่ 5 จัดซื้อโคมไฟฟ้าระบบโซลาร์เซลล์พร้อมเสา พร้อมติดตั้งภายในชุมชนตำบลรังกาใหญ่ ซึ่งหลายจุดได้ดำเนินการติดตั้งไปบ้างแล้ว เพื่ออำนวยความสะดวก มีบางส่วนที่ไฟดับ อยากสอบถามในการจัดซื้อจัดจ้างว่าเกิดปัญหาในรูปแบบนี้ การประเมินเป็นอย่างไรบ้าง เพื่อเป็นแนวทางในการจัดซื้อ การติดตั้งครั้งต่อไปอยากเสนอให้ท่านคณะผู้บริหารได้ให้สมาชิกสภาดำเนินการสำรวจ เพื่อกำหนดจุดเสี่ยงเหมือนเช่นครั้งที่ผ่านมาซึ่งสามารถทราบจุดและปัญหาที่จะเกิดขึ้นกระผมขอสอบถามเพียงเท่านี้ ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองฯ ชูเกียรติ ควบพิมาย ชี้แจง |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่านผมขอชี้แจง ถ้าเกิดมีการชำรุดของไฟโซลาร์เซลล์จะดำเนินการแจ้งทางบริษัทให้ดำเนินการแก้ไข การจัดซื้อครั้งนี้มีจำนวนชุดเท่าเดิม ส่วนเรื่องเสาไฟจะสอบถามบริษัทอีกครั้งว่าราคามีการเพิ่มหรือลดลง ถ้าลดลงก็จะซื้อเพิ่ม เนื่องจากทางผู้ดำเนินการก็ไม่สามารถรู้ราคาในขณะนั้นได้ว่าราคาเท่าไร แต่ดำเนินการไปคร่าวๆก่อน |
|  |  |
| นายประพันธ์ ควบพิมาย  ประธานสภาฯ | ขอเชิญผู้อำนวยการกองช่าง ชี้แจง ครับ |
|  |  |
| นายพงศธร กรพิมาย  ผู้อำนวยการกองช่าง | เรียนท่านประธานสภาฯ สมาชิกสภาเทศบาลทุกท่าน ผมนายพงศธร กรพิมาย ผู้อำนวยการกองช่าง ขอชี้แจงความชำรุดของเสาก็เนื่องจากลมแรง เช่นเสาไฟที่บริเวณสระหนองเรือมีลมแรงทำให้เกิดการตกลงมาแตก ซึ่งทางคู่สัญญายินดีเปลี่ยนให้ และของหมู่ที่ 3 ปัญหาคือสว่างและไม่สว่าง คู่สัญญาก็จะเข้ามาเปลี่ยนให้เช่นกัน ซึ่งการจัดซื้อในครั้งนี้ งบประมาณ 500,000 บาท อยู่ในราคาเดิม ก็อยากให้ได้คุณสมบัติดีกว่าเดิม เรื่องจุดติดตั้งจะสำรวจอีกครั้งพร้อมกับสมาชิกสภา ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย ครับ |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน ผู้บริหาร ผมนายพรชัย ควบพิมาย รองประธานสภาเทศบาล การดำเนินการอยู่ในระยะเวลา 2 ปี จึงจะหมดในคู่สัญญาซึ่งต่อไปการดูแลและบำรุงรักษาจะเป็นหน้าที่ของเทศบาล ในงบประมาณ 5 แสนนั้น ไม่ทราบว่าถ้าพิจารณาแล้วมีความเหมาะสมหรือคุ้มค่ามากน้อยเพียงใด ผมขอสอบถามครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกเทศมนตรี ครับ |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ขอชี้แจงในเรื่องการดำเนินการถ้าจะให้ครอบคลุมก็จะต้องดำเนินการวางเป็นสาย ซี่งจะได้จุดไม่กี่จุดและจะใช้งบประมาณค่อนข้างเยอะ การดำเนินการกำหนดจุดในบริเวณที่สำคัญและมีความเสี่ยง และเหมาะสม เพื่อความคุ้มค่าในการติดตั้ง ซึ่งต่อไปในปีงบประมาณ 2567 บ้านพุทราจะให้มีประปาส่วนภูมิภาคโดยเริ่มจากจุดสปายรีสอรท ซึ่งในโซนพุทรามีปัญหากับประปาหมู่บ้านมีการร้องเรียนมายังเทศบาล ซึ่งเทศบาลไม่มีอำนาจในการตัดสินใจหรือสามารถแก้ไขปัญหาให้ได้เนื่องจากมีคณะกรรมการดำเนินการในเรื่องของประปาบ้านพุทราอยู่แล้ว เพื่อการแก้ไขปัญหาให้กับทางบ้านพุทราจึงจะติดตั้งการประปาส่วนภูมิภาคให้ |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดจ่ายขาดเงินทุนสำรองเงินสะสม โครงการดังกล่าวหรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  | **5.4 ขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนตั้งจ่ายเป็นรายการใหม่) กองการศึกษา** |
|  |  |
| นายประพันธ์ ควบพิมาย  ประธานสภาฯ | ขอเชิญเลขานุการฯชี้แจงระเบียบเกี่ยวกับการโอนงบประมาณ |
|  |  |
| นายนอม สุขโข  เลขานุการฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน  ผมขอชี้แจงระเบียบกระทรวงมหาดไทยว่าด้วยวิธีการงบประมาณขององค์กร  ปกครองส่วนท้องถิ่น พ.ศ. ๒๕63  ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น  ผมขอชี้แจงเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอขอบคุณเลขานุการสภาฯ ขอเชิญท่านนายกฯ ชี้แจงรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนตั้งจ่ายเป็นรายการใหม่) กองการศึกษา ครับ |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองนายกฯ ชี้แจงรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนตั้งจ่ายเป็นรายการใหม่) กองการศึกษา |
|  |  |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนตั้งจ่ายเป็นรายการใหม่) กองการศึกษา ดังนี้  **กองการศึกษา**  **1.ขอโอนลดงบประมาณรายจ่าย ดังนี้**  1.1แผนงานการศึกษา งานบริหารทั่วไปเกี่ยวกับการศึกษา งบบุคลากร  หมวด เงินเดือน(ฝ่ายประจำ) ประเภท ค่าตอบแทนพนักงานจ้าง  เพื่อจ่ายเป็น ค่าตอบแทนให้แก่พนักงานจ้าง จำนวน 10 อัตรา ตั้งไว้ 1,757,440.- บาท (งบประมาณคงเหลือก่อนโอน 1,017,200.- บาท ขอโอนลด 32,500.- บาท) งบประมาณคงเหลือหลังโอน 984,700.- บาท *(หน้า 134)*  **โอนตั้งจ่ายรายการใหม่**  แผนงานการศึกษา งานบริหารทั่วไปเกี่ยวกับการศึกษา งบลงทุน  หมวด ค่าครุภัณฑ์ รวม 32,500.- บาท  ประเภท ครุภัณฑ์สำนักงาน จำนวน 32,500.- บาท  เพื่อจ่ายเป็นค่าใช้จ่ายในการจัดซื้อครุภัณฑ์สำนักงาน ดังต่อไปนี้  1. ตู้กระจกบานเลื่อน จำนวน 5,000.- บาท  เพื่อจ่ายเป็นค่าจัดซื้อตู้เอกสารกระจกบานเลื่อน ขนาด 4 ฟุต จำนวน 1 หลัง  โดยมีคุณลักษณะ ดังนี้   1. ขนาดไม่น้อยกว่ากว้าง 120 X ลึก 40 X สูง 87 ซม. 2. โครงตู้ทำจากเหล็กแผ่นขึ้นรูป 3. แบบบานเลื่อนกระจก 2 บาน พร้อมกุญแจล็อค 4. ชั้นวางของ 2 ชั้นปรับระดับได้   2. ตู้บานเลื่อนทึบ จำนวน 5,000.- บาท  เพื่อจ่ายเป็นค่าจัดซื้อตู้เอกสารบานเลื่อนทึบ ขนาด 4 ฟุต จำนวน 1 หลัง  โดยมีคุณลักษณะ ดังนี้   1. ขนาดไม่น้อยกว่ากว้าง 188.8 X ลึก 40.8 X สูง 87.7 ซม. 2. โครงตู้ทำจากเหล็กแผ่นขึ้นรูป 3. แบบบานเลื่อนทึบ 2 บาน พร้อมกุญแจล็อค 4. ชั้นวางของ 2 ชั้นปรับระดับได้   3. โต๊ะทำงาน(แบบเหล็ก) ขนาด 5 ฟุต จำนวน 8,500.- บาท  เพื่อจ่ายเป็นค่าจัดซื้อโต๊ะทำงาน(แบบเหล็ก) จำนวน 1 ตัว  โดยมีคุณลักษณะ ดังนี้   1. ขนาดไม่น้อยกว่า กว้าง 150 เซนติเมตร ยาว 78 เซนติเมตร สูง 75 เซนติเมตร 2. ลิ้นชักด้านซ้ายและขวา ด้านละ 3 ลิ้นชัก ลิ้นชักกลาง 1 ลิ้นชัก พร้อมกุญแจล็อกลิ้นชัก 3 ชุด 3. ผลิตจากเหล็ก มีความแข็งแรงทนทาน   4. เก้าอี้สำนักงาน จำนวน 14,000 บาท  เพื่อจ่ายเป็นค่าจัดซื้อเก้าอี้สำนักงาน จำนวน 4 ตัว  โดยมีคุณลักษณะ ดังนี้  1) ขนาดไม่น้อยกว่า 60 x 67 x 98 เซนติเมตร  2) เก้าอี้บุนวม หุ้มหนัง PU สีดำ  3) มีพนักพิง  4) มีล้อเลื่อนสามารถปรับระดับได้  5) ขาโครเมี่ยมกันสนิม  6) มีที่พักแขนทั้งสองข้าง  **รวมยอดเงินโอนตั้งจ่ายรายการใหม่ครั้งนี้เป็น จำนวนเงิน 32,500.- บาท** |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 256 (โอนตั้งจ่ายเป็นรายการใหม่) กองการศึกษา อีกหรือไม่ถ้า ไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  | **5.5 ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ. 2566 สำนักปลัด** |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ชี้แจงระเบียบการแก้ไขเปลี่ยนแปลงงบประมาณรายจ่าย |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอ  ชี้แจงระเบียบกระทรวงมหาดไทยว่าด้วยวิธีการงบประมาณขององค์กรปกครอง  ส่วนท้องถิ่น พ.ศ. 2563  ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น  ผมขอชี้แจงเพียงเท่านี้ |
|  |  |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดการขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ. 2566 สำนักปลัด |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ. 2566 สำนักปลัด ดังนี้  **สำนักปลัด**  1.**ข้อความเดิม**  **แผนงานบริหารงานทั่วไป งานบริหารงานทั่วไป**  งบลงทุน หมวดครุภัณฑ์ ประเภทครุภัณฑ์สำนักงาน จัดซื้อเก้าอี้สำหรับประชุมตั้งไว้ 121,000 บาท (หน้า 110)  1. เพื่อจ่ายเป็นค่าจัดซื้อเก้าอี้ผู้บริหารสำหรับประชุม แบบพนักพิงสูง หุ้มหนัง PU สีดำ จำนวน 6 ตัว  - โดยมีคุณลักษณะ ดังนี้  1) เก้าอี้บุนวม  2) มีพนักพิงสูง  3) ล้อเลื่อนปรับระดับได้  4) หุ้มหนัง PU สีดำ  5) ขาโครเมี่ยมกันสนิม  6) มีที่พักแขนทั้งสองข้าง  2. เพื่อจ่ายเป็นค่าจัดซื้อเก้าอี้สำนักงานสำหรับประชุม จำนวน 26 ตัว  -โดยมีคุณลักษณะ ดังนี้  1. ขนาดกว้าง 63 ซม. ยาว 74 ซม. สูง 98 ซม.  2. เก้าอี้บุนวม  3. มีพนักพิง  4. ล้อเลื่อนปรับระดับได้  5. มีที่พักแขนทั้งสองข้าง  (จัดหาโดยสืบราคาจากท้องตลาด เนื่องจากไม่มีตามบัญชีราคามาตรฐานครุภัณฑ์ กองมาตรฐานงบประมาณ 1 สำนักงานประมาณ ธันวาคม 2564)  พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546  หนังสือกรมส่งเสริมการปกครองท้องถิ่น ที่ มท 0808.2/ว 1095 ลงวันที่ 28 พฤษภาคม 2564  **ข้อความใหม่**  **แผนงานบริหารงานทั่วไป งานบริหารงานทั่วไป**  งบลงทุน หมวดครุภัณฑ์ ประเภทครุภัณฑ์สำนักงาน จัดซื้อเก้าอี้สำหรับประชุมตั้งไว้ 121,000 บาท  (หน้า 110)  1. เพื่อจ่ายเป็นค่าจัดซื้อเก้าอี้สำหรับประชุม จำนวน 34 ตัว  - โดยมีคุณลักษณะ ดังนี้  1) ขนาดไม่น้อยกว่า 60X70X120 เซนติเมตร จำนวน 1 ตัว  และ ขนาดไม่น้อยกว่า 60X67X98 เซนติเมตร จำนวน 33 ตัว  2) เก้าอี้บุนวม หุ้มหนัง PU สีดำ  3) มีพนักพิง  4) มีล้อเลื่อนสามารถปรับระดับได้  5) ขาโครเมี่ยมกันสนิม  6) มีที่พักแขนทั้งสองข้าง  **2.ข้อความเดิม**  **แผนงานบริหารงานทั่วไป งานบริหารงานทั่วไป**  งบลงทุน หมวดครุภัณฑ์ ประเภทครุภัณฑ์สำนักงาน จัดซื้อเครื่องปรับอากาศแบบแยกส่วน  (ราคารวมค่าติดตั้ง) ตั้งไว้ 136,500 บาท (หน้า 111)  เพื่อจ่ายเป็นค่าจัดซื้อเครื่องปรับอากาศแบบแยกส่วน (ราคารวมค่าติดตั้ง) แบบแขวน จำนวน 3 เครื่อง  โดยมีคุณลักษณะ ดังนี้  1) ขนาดที่กำหนดเป็นขนาดไม่ต่ำกว่า 36,000 บีทียู  2) ราคาที่กำหนดเป็นราคาที่รวมค่าติดตั้ง  3) เครื่องปรับอากาศที่มีความสามารถในการทำความเย็นการรับรองมาตรฐาน ขนาดไม่เกิน 40,000 บีทียู ต้องได้รับ  การรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5  4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่งความเย็นและหน่วยระบายความร้อนจากโรงงาน  เดียวกัน  5) มีความหน่วงเวลาการทำงานของคอมเพรสเซอร์  6) การจัดซื้อเครื่องปรับอากาศขนาดอื่นๆ (นอกจากข้อ 3)  นอกเหนือจากการพิจารณาด้านราคาแล้ว เพื่อเป็นการประหยัดพลังงาน ควรพิจารณาจัดซื้อเครื่องปรับอากาศที่มี  ค่าประสิทธิภาพพลังงานตามฤดูกาล (SEER) สูงกว่า  7) การติดตั้งเครื่องปรับอากาศ  (1) แบบแยกส่วน ประกอบด้วยอุปกรณ์ ดังนี้ สวิตช์ 1 ตัว  ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร  -ปรากฏตาม บัญชีราคามาตรฐานครุภัณฑ์สำนักงบประมาณ ธันวาคม 2564  **ข้อความใหม่**  **แผนงานบริหารงานทั่วไป งานบริหารงานทั่วไป**  งบลงทุน หมวดครุภัณฑ์ ประเภทครุภัณฑ์สำนักงาน จัดซื้อเครื่องปรับอากาศแบบแยกส่วน(ราคารวมค่าติดตั้ง) ตั้งไว้ 136,500 บาท (หน้า 111)  เพื่อจ่ายเป็นค่าจัดซื้อเครื่องปรับอากาศแบบแยกส่วน (ราคารวมค่าติดตั้ง) แบบแขวน จำนวน 3 เครื่อง  โดยมีคุณลักษณะ ดังนี้  1) ขนาดที่กำหนดเป็นขนาดไม่ต่ำกว่า 26,000 บีทียู จำนวน 1 ตัว  และ ขนาดที่กำหนดเป็นขนาดไม่ต่ำกว่า 36,000 บีทียู จำนวน 2 ตัว  2) ราคาที่กำหนดเป็นราคาที่รวมค่าติดตั้ง  3) เครื่องปรับอากาศที่มีความสามารถในการทำความเย็นการรับรองมาตรฐาน ขนาดไม่เกิน 40,000 บีทียู ต้องได้รับการรับรองมาตรฐานผลิตภัณฑ์อุตสาหกรรม และฉลากประหยัดไฟฟ้าเบอร์ 5  4) ต้องเป็นเครื่องปรับอากาศที่ประกอบสำเร็จรูปทั้งชุด ทั้งหน่วยส่ง ความเย็นและหน่วยระบายความร้อนจากโรงงานเดียวกัน  5) มีความหน่วงเวลาการทำงานของคอมเพรสเซอร์  6) การจัดซื้อเครื่องปรับอากาศขนาดอื่นๆ (นอกจากข้อ 3)  นอกเหนือจากการพิจารณาด้านราคาแล้ว เพื่อเป็นการประหยัด  พลังงาน ควรพิจารณาจัดซื้อเครื่องปรับอากาศที่มีค่าประสิทธิภาพ  พลังงานตามฤดูกาล (SEER) สูงกว่า  7) การติดตั้งเครื่องปรับอากาศ  (1) แบบแยกส่วน ประกอบด้วยอุปกรณ์ ดังนี้ สวิตช์ 1 ตัว  ท่อทองแดงไปกลับหุ้มฉนวนยาว 4 เมตร สายไฟยาวไม่เกิน 15 เมตร  -ปรากฏตาม บัญชีราคามาตรฐานครุภัณฑ์สำนักงบประมาณ ธันวาคม 2565 |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี พ.ศ. 2566 สำนักปลัด หรือไม่ ถ้าไม่มีผมขอมติที่ประชุม |
|  |  |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  | **5.6 การอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2566 กองการศึกษา (ญัตติด้วยวาจา)** |
|  |  |
| นายนอม สุขโข  เลขานุการสภาฯ | ด้วยนายกเทศมนตรีตำบลรังกาใหญ่ได้เสนอญัติติด้วยวาจา เรื่อง การอนุมัติแก้ไขเปลี่ยนแปลงคำชี้แจงงบประมาณรายจ่าย (กองการศึกษา) ซึ่งประธานสภาเทศบาลพิจารณาแล้ว อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565 ข้อ 38 วรรคห้า (6) อนุญาตให้เสนอญัตติด้วยวาจาในที่ประชุมสภาได้ รายละเอียดตามเอกสารที่แจกให้กับสมาชิกสภาทุกท่าน |
|  |  |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดการอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2566 กองการศึกษา (ญัตติด้วยวาจา) |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด การอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2566 กองการศึกษา (ญัตติด้วยวาจา) ดังนี้  **กองการศึกษา**  **ข้อความเดิม**  1.แผนการศึกษา งานระดับก่อนวัยเรียนและประถมศึกษา งบลงทุน  หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ  โครงการก่อสร้างห้องสื่อการเรียนการสอนศูนย์พัฒนาเด็กเล็กบ้านฉกาจช่องโค เพื่อจ่ายเป็นค่าก่อสร้างห้องสื่อการเรียนการสอนศูนย์พัฒนาเด็กเล็กบ้านฉกาจช่องโค ขนาด กว้าง 3.00 เมตร ยาว 8.00 เมตร ตามรูปแบบและรายการ ที่เทศบาลกำหนด ฯลฯ จำนวน 235,000 บาท (งบประมาณคงเหลือก่อนโอน 235,000.- บาท ขอโอนลด 235,000.- บาท) งบประมาณคงเหลือหลังโอน 0.- บาท *(หน้า 145)*  **แก้ไขเป็น**  1.แผนการศึกษา งานระดับก่อนวัยเรียนและประถมศึกษา งบดำเนินงาน  หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ  โครงการก่อสร้างหลังคาสนามเด็กเล่นศูนย์พัฒนาเด็กเล็กบ้านฉกาจช่องโค เพื่อจ่ายเป็นค่าก่อสร้างหลังคาสนามเด็กเล่นศูนย์พัฒนาเด็กเล็กบ้านฉกาจช่องโค ขนาด กว้าง 10.00 เมตร ยาว 14.00 เมตร ตามรูปแบบและรายการที่เทศบาลกำหนด ฯลฯ จำนวน 310,000 บาท *(หน้า 145)* |
|  |  |
| นายประพันธ์ ควบพิมาย  ประธานสภาฯ | มีสมาชิกท่านใดจะซักถาม หรือสงสัยรายละเอียดการอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ. 2566 กองการศึกษา (ญัตติด้วยวาจา) หรือไม่ ถ้าไม่มีผมขอมติที่ประชุม |
| **มติที่ประชุม** | **สมาชิกสภาเทศบาลอยู่ในที่ประชุม 12 เสียง**  **สมาชิกมีมติอนุมัติ 11 เสียง**  **ประธานสภาฯงดออกเสียง 1 เสียง**  **ไม่อนุมัติไม่มี** |
|  |  |
|  |  |
|  | **5.7 ขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนเพิ่ม) กองการศึกษา (ญัตติด้วยวาจา)** |
|  |  |
| นายนอม สุขโข  เลขานุการสภาฯ | ด้วยนายกเทศมนตรีตำบลรังกาใหญ่ได้เสนอญัติติด้วยวาจา เรื่อง การขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนเพิ่ม) กองการศึกษา (ญัตติด้วยวาจา) ซึ่งประธานสภาเทศบาลพิจารณาแล้ว อาศัยอำนาจตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2565 ข้อ 38 วรรคห้า (6) อนุญาตให้เสนอญัตติด้วยวาจาในที่ประชุมสภาได้ รายละเอียดตามเอกสารที่แจกให้กับสมาชิกสภาทุกท่าน |
|  |  |
| นายประพันธ์ ควบพิมาย  ประธานสภาฯ | ขอเชิญท่านนายกฯ ชี้แจงรายละเอียดการขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนเพิ่ม) กองการศึกษา (ญัตติด้วยวาจา) |
|  |  |
| นายเสถียร ควบพิมาย  นายกเทศมนตรีตำบลรังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอมอบหมายให้ รองฯ ชูเกียรติ ควบพิมาย ชี้แจงต่อที่ประชุม |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ สมาชิกสภาเทศบาลทุกท่าน ผมขอชี้แจงรายละเอียด ขออนุมัติโอนงบประมาณรายจ่ายประจำปีงบประมาณ พ.ศ. 2566 (โอนเพิ่ม) กองการศึกษา (ญัตติด้วยวาจา) ดังนี้  **กองการศึกษา**  **ขอโอนลดงบประมาณรายจ่าย ดังนี้**  1.แผนการศึกษา งานระดับก่อนวัยเรียนและประถมศึกษา งบดำเนินงาน  หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ  โครงการก่อสร้างห้องสื่อการเรียนการสอนศูนย์พัฒนาเด็กเล็กบ้านฉกาจ ช่องโค เพื่อจ่ายเป็นค่าก่อสร้างห้องสื่อการเรียนการสอนศูนย์พัฒนาเด็กเล็กบ้านฉกาจช่องโค ขนาด กว้าง 3.00 เมตร ยาว 8.00 เมตร ตามรูปแบบและรายการ ที่เทศบาลกำหนด ฯลฯ จำนวน 235,000 บาท (งบประมาณคงเหลือก่อนโอน 235,000.- บาท ขอโอนลด 235,000.- บาท) งบประมาณคงเหลือหลังโอน 0.- บาท  *(หน้า 145)*  2.แผนการศึกษา งานระดับก่อนวัยเรียนและประถมศึกษา งบดำเนินงาน  หมวด ค่าที่ดินและสิ่งก่อสร้าง ประเภท ค่าปรับปรุงที่ดินและสิ่งก่อสร้าง  ปรับปรุงซ่อมแซมทรัพย์สินของศูนย์พัฒนาเด็กเล็ก เพื่อจ่ายเป็นค่าปรับปรุงซ่อมแซมทรัพย์สินของศูนย์พัฒนาเด็กเล็ก ทั้ง 4 ศูนย์ จำนวน 305,000 บาท (งบประมาณคงเหลือก่อนโอน 305,000.- บาท ขอโอนลด 180,000.- บาท) งบประมาณคงเหลือหลังโอน 125,000.- บาท *(หน้า 145)*  **รวมยอดเงินโอนลดครั้งนี้เป็น จำนวนเงิน 415,000.- บาท**  **ขอโอนเพิ่มงบประมาณรายจ่าย ดังนี้**  1.แผนการศึกษา งานระดับก่อนวัยเรียนและประถมศึกษา งบดำเนินงาน  หมวด ค่าที่ดินและสิ่งก่อสร้าง ประเภท ค่าก่อสร้างสิ่งสาธารณูปการ  โครงการก่อสร้างหลังคาสนามเด็กเล่นศูนย์พัฒนาเด็กเล็กบ้านฉกาจช่องโค เพื่อจ่ายเป็นค่าก่อสร้างหลังคาสนามเด็กเล่นศูนย์พัฒนาเด็กเล็กบ้านฉกาจช่องโค ขนาด กว้าง 10.00 เมตร ยาว 14.00 เมตร ตามรูปแบบและรายการที่เทศบาลกำหนด ฯลฯ จำนวน 310,000 บาท (งบประมาณคงเหลือก่อนโอน 310,000.- บาท ขอโอนเพิ่ม 190,000.- บาท) งบประมาณคงเหลือหลังโอน 500,000.- บาท *(หน้า 145)*  2.แผนการศึกษา งานระดับก่อนวัยเรียนและประถมศึกษา งบดำเนินงาน  หมวด ค่าใช้สอย ประเภท รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายงบรายจ่ายอื่นๆ  โครงการสนับสนุนค่าใช้จ่ายการบริหารสถานศึกษา เพื่อจ่ายเป็นค่า สนับสนุนค่าใช้จ่ายการบริหารสถานศึกษา ได้แก่ 1. ค่าอาหารกลางวันศูนย์พัฒนาเด็กเล็ก  2. ค่าจัดการเรียนการสอน(วัสดุรายหัว)  3. ค่าหนังสือ (อัตราคนละ 200 บาท/ปี)  4. ค่าอุปกรณ์การเรียน (อัตราคนละ 290 บาท/ปี)  5. ค่าเครื่องแบบนักเรียน (อัตราคนละ 325 บาท/ปี)  6. ค่ากิจกรรมพัฒนาผู้เรียน (อัตราคนละ 438 บาท/ปี)  - เป็นไปตามหนังสือกระทรวงมหาดไทย ที่ มท 0816.2/ว 2786 ลงวันที่ 8 พฤษภาคม 2562  - เป็นไปตามหนังสือกระทรวงมหาดไทย ด่วนที่สุด ที่ มท 0816.2/ว 7124 ลงวันที่ 26 กันยายน 2565  - เป็นไปตามแผนพัฒนาท้องถิ่น (พ.ศ.2566-2570) หน้าที่ 52 ลำดับที่ 6 และ หน้าที่ 53 ลำดับที่ 9  จำนวน 1,435,500.- บาท (งบประมาณคงเหลือก่อนโอน 881,958.- บาท ขอโอนเพิ่ม 180,000.- บาท) งบประมาณคงเหลือหลังโอน 1,061,958.- บาท *(หน้า 143)*  3.แผนการศึกษา งานระดับก่อนวัยเรียนและประถมศึกษา งบเงินอุดหนุน  หมวด เงินอุดหนุน ประเภท เงินอุดหนุนส่วนราชการ  อุดหนุนอาหารกลางวันโรงเรียน เพื่อจ่ายเป็น อุดหนุนโครงการอาหารกลางวันโรงเรียนให้แก่โรงเรียนในพื้นที่ ฯลฯ จำนวน 4,158,000.- บาท (งบประมาณคงเหลือก่อนโอน 2,105,825.- บาท ขอโอนเพิ่ม 45,000.- บาท) งบประมาณคงเหลือหลังโอน 2,150,825.- บาท *(หน้า 146)*  **รวมยอดเงินโอนเพิ่มครั้งนี้เป็น จำนวนเงิน 415,000.- บาท** |
|  |  |
|  |  |
| **ระเบียบวาระที่ 6** | **เรื่องอื่นๆ** |
|  |  |
|  | **6.1 รายงานการติดตามและประเมินผลแผนพัฒนาท้องถิ่น (พ.ศ. 2561-2566) ประจำปีงบประมาณ 2565** |
|  |  |
| นายประพันธ์ ควบพิมาย  ประธานสภาฯ | ขอเชิญท่านรองฯ ชูเกียรติ ควบพิมาย ชี้แจงต่อที่ประชุม |
|  |  |
| นายชูเกียรติ ควบพิมาย  รองนายกเทศมนตรีตำบล รังกาใหญ่ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอชี้แจงดังนี้  จากการติดตามผลการดำเนินงานของคณะกรรมการติดตามแผนพัฒนาท้องถิ่น สรุปได้ว่าเทศบาลตำบลรังกาใหญ่ได้ดำเนินการโครงการตามแผนพัฒนาท้องถิ่น ประจำปีงบประมาณ 2565 มีจำนวนโครงการตามแผนทั้งหมด 156 โครงการ งบประมาณ 63,895,094.00 บาท เทศบาลตำบลรังกาใหญ่ ได้ดำเนินการไปแล้วทั้งหมด 116 โครงการ งบประมาณ 55,718,860.32 คิดเป็นร้อยละ 87.20 ของโครงการทั้งหมด ซึ่งอาจกล่าวได้ว่า เทศบาลตำบล รังกาใหญ่ มีผลการดำเนินงานตามแผนพัฒนาท้องถิ่น ประจำปีงบประมาณ 2565 อยู่ในเกณฑ์ดี เมื่อเทียบกับโครงการตามแผนพัฒนาท้องถิ่น รายละเอียดขอเชิญท่านสมาชิกดูตามรายงานการติดตามและประเมินผลแผนพัฒนา ประจำปีงบประมาณ 2565 ที่แจกให้กับท่านสมาชิก ขอบคุณครับ  ผมขอชี้แจงเพียงเท่านี้ |
|  |  |
| นายประพันธ์ ควบพิมาย  ประธานสภาฯ | ขอเชิญท่านเลขานุการสภาฯ ครับ |
|  |  |
| นายนอม สุขโข  เลขานุการสภาฯ | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน ผมขอประชาสัมพันธ์พร้อมแจ้งเพื่อทราบ ดังนี้  1. กองสาธารณสุขและสิ่งแวดล้อมมีเรื่องนำเรียนต่อที่ประชุมสภา เนื่องจากโครงการที่เกิดขึ้นใหม่และต้องมีสมาชิกสภาเทศบาลเป็นคณะกรรมการโดยมีนายกเทศมนตรีเป็นประธาน และมีรองนายก ที่นายกฯมอบหมาย กำนัน ผู้ใหญ่บ้าน อาสาสมัครสามธารณสุข เป็นคณะกรรมการในโครงการนี้ คือโครงการสร้างเสริมสุขภาพเชิงรุก เพื่อลดภาวะคลอดก่อนกำหนด ซึ่งจะขอให้สมาชิกสภาเสนอและขอผู้รับรองด้วย  **เสนอสมาชิกสภาเป็นกรรมการ**  สท.ธีรเกียรติ กาศก้อง เสนอ สท.ศรีประไพ สุขจรรยา  ผู้รับรอง สท. พัชรินทร์ ประกอบผล , สท.ชูเกียรติ กาศก้อง  2. การประชุมซักซ้อมแนวทางปฏิบัติหน้าที่ราชการของผู้บริหารท้องถิ่น ประธานสภาท้องถิ่น พนักงานเทศบาล ร่วมกับกำนัน ผู้ใหญ่บ้าน ซึ่งอำเภอพิมาย โดยนายอำเภอพิมายจะดำเนินการจัดการประชุมและใช้สถานที่สำนักงานเทศบาลตำบลรังกาใหญ่เป็นที่รองรับผู้เข้าร่วมประชุมทั้ง 13 องค์กรปกครองส่วนท้องถิ่น การประชุมในวันที่ 10 มีนาคม 2566 เวลา 09.00 น. ขอแจ้งให้ผู้บริหารและสมาชิกสภาได้ทราบเพื่อเข้าร่วมประชุมโดยพร้อมเพรียงกัน ขอความร่วมมือ ทุกท่านสวมชุดไทยเข้าร่วม  3. โครงการฝึกอบรมและศึกษาดูงานของคณะผู้ริหาร สมาชิกสภาเทศบาล และบุคลากรเทศบาลตำบลรังกาใหญ่ ระหว่างวันที่ 15-17 มีนาคม 2566 ซึ่งไปศึกษาดูงานที่ จังหวัดระยองและจังหวัดจันทบุรี ขอซักซ้อมการแต่งกาย ดังนี้  -วันที่ 14 อบรมให้ความรู้แก่ผู้เข้าร่วมอบรม สวมเสื้อ โทนสีชมพู ภาคเช้าท่านนายอำเภอพิมายมาบรรยายให้ความรู้ ส่วนภาคบ่ายท่านท้องถิ่นจังหวัดมาให้ความรู้  -วันที่ 15 สวมเสื้อสีเขียว (ที่แจกให้)  -วันที่ 16 สวมชุดสุภาพ  -วันที่ 17 สวมเสื้อสีขาว และขอแจ้งให้ทุกท่านที่เข้าร่วมสวมหน้ากากอนามัย ในการเดินทางไปศึกษาดูงานตลอดเส้นทางที่เข้าไปดูงาน  4. การจัดโครงการตลาดประชารัฐ ซึ่งทางเทศบาลไม่ได้ดำเนินการมาหลายปีเนื่องจากติดการแพร่ระบาดของโรคติดเชื้อโควิด 19 จะจัดขึ้นในช่วงเดือนเมษายน  5.กิจกรรมกีฬารังกาใหญ่เกมส์ จะดำเนินการ จัดกิจกรรมในระหว่างวันที่ 6-12 พฤษภาคม 2566  ขอนำเรียนเพื่อให้คณะผู้บริหารและสมาชิกสภาได้ทราบเพียงเท่านี้ ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านธีรเกียรติ กาศก้อง ครับ |
|  |  |
| นายธีรเกียรติ กาศก้อง  สมาชิกสภาเทศบาล เขต 2 | เรียนท่านประธานสภาฯ สมาชิกสภาเทศบาลทุกท่าน ผู้บริหาร ผมนายธีรเกียรติ กาศก้อง สมาชิกสภาเทศบาล เขต 2 ผมอยากเสนอ และขอความอนุเคราะห์จากท่านผู้บริหาร เนื่องจากถนนช่วงรอยต่อระหว่างหมู่ 17- หมู่ 12 เป็นรอยต่อระหว่างคอนกรีตและลาดยาง ซึ่งเป็นช่วงที่เป็นหลุมทำให้รถเกิดการชลอทำให้อาจเกิดอุบัติเหตุได้ ขอความอนุเคราะห์กองช่างช่วยดำเนินการให้ด้วย ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญท่านพรชัย ควบพิมาย |
|  |  |
| นายพรชัย ควบพิมาย  รองประธานสภาฯ | เรียนท่านประธานสภาฯ สมาชิกสภาเทศบาลทุกท่าน กระผมนายพรชัย ควบพิมาย รองประธานสภาเทศบาลตำบลรังกาใหญ่ ผมขอสอบถามดังนี้  1. การจัดซื้อจัดจ้างหินคลุกและยางมะตอยจะดำเนินการในช่วงไหน ซึ่งการดำเนินการซ่อมแซมถนนในหมู่บ้านทางผู้นำหมู่บ้านได้สอบถามเนื่องจากถนนภายในหมู่บ้านบางจุดเสียหายจากการใช้ถนน จึงอยากให้รีบดำเนินการเพื่อทำการซ่อมแซมต่อไป  2. โครงการสอบเขตทางสาธารณะแนวทางการดำเนินการเริ่มจากช่วง หมู่ 19 จนถึงบ่อขยะและต่อมายังหลังโรงเรียนพิมายดำรงวิทยาคมไปจนถึงหมู่ 9 ไม่ทราบว่าดำเนินการไปถึงขั้นไหนแล้ว เพราะเส้นทางนี้มีประชาชนที่ทำการเกษตรใช้เป็นเส้นทางสัญจรไป มา ค่อนข้างเยอะ ก็อยากให้รีบดำเนินการให้ความสะดวกแก่ผู้ใช้ถนน ซึ่งเป็นถนนเลี่ยงจากถนนสี่เลน และขอเสนอเส้นทางนี้เข้าแผนพัฒนาฯไว้ เพื่อตั้งงบประมาณในการดำเนินการต่อไป ขอบคุณครับ |
|  |  |
| นายประพันธ์ ควบพิมาย  ประธานสภาฯ | ขอเชิญผู้อำนวยการกองช่าง ชี้แจงครับ |
|  |  |
| นายพงศธร กรพิมาย  ผู้อำนวยการกองช่าง | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน การดำเนินการอยู่ในระหว่างสำนักงานที่ดินแจ้งมายังเทศบาลว่าจะต้องดำเนินการต่อไปอย่างไร การจัดซื้อหินคลุกและยางมะตอยในปีงบประมาณ 2566 ได้ดำเนินการใช้งบประมาณไปเรียบร้อยแล้วเนื่องจกาช่วงประมารปลายปี 2565 เกิดพายุโนรู เข้ามาทำให้เกิดความเสียหายได้ใช้งบประมาณนี้เข้าช่วยเหลือผู้ประสบภัย ในการบรรเทาความเสียหาย ซึ่งถ้าต้องการจะจัดซื้อหินคลุกและยางมะตอยก็จะต้องโอนงบประมาณต่อไป ขอบคุณครับ |
|  |  |
|  |  |
| นายประพันธ์ ควบพิมาย  ประธานสภาฯ | สมาชิกท่านใดจะสอบถามหรือเสนอแนะหรือไม่ ขอเชิญท่านสมหมาย ชัยเฉลียว |
|  |  |
| นายสมหมาย ชัยเฉลียว  สมาชิกสภาเทศบาล เขต 1 | เรียนท่านประธานสภาฯ สมาชิกสภาเทศบาลทุกท่าน ขอแจ้งเรื่องเสียงไร้สาย ที่ได้ยินไม่ชัด ของหมู่ที่ 11 ขอให้ช่วยดำเนินการให้ด้วย ถนนเส้นทางระหว่างบ้านช่องโคมายังโซนนิคม ถนนลื่นผู้สัญจรเกิดอุบัติเหตุบ่อยครั้ง โดยเฉพาะรถจักรยานยนต์ ขอความอนุเคราะห์ท่านผู้บริหารช่วยแก้ไขในจุดนี้ด้วยครับ |
|  |  |
| นายพงศธร กรพิมาย  ผู้อำนวยการกองช่าง | เรียนท่านประธานสภาฯ คณะผู้บริหาร สมาชิกสภาเทศบาลทุกท่าน การแก้ไขในตรงจุดนี้ ผมขอเสนอการดำเนินการจัดทำรางระบายน้ำแบบเปิด เพื่อลดปัญหาถนนลื่นเมื่อเข้าหน้าฝนน้ำท่วมขังถนนจะเกิดตะไคร่น้ำผู้ใช้ถนนเดินทางลำบาก |
|  |  |
| นายประพันธ์ ควบพิมาย  ประธานสภาฯ | สมาชิกท่านใดจะสอบถามหรือเสนอแนะหรือไม่ ถ้าไม่มี ผมขอขอบคุณสมาชิกสภาเทศบาลทุกท่าน ที่เข้าประชุมโดยพร้อมเพรียงกัน ขอปิดการประชุม |

ปิดประชุมเวลา 11.30 น.

(ลงชื่อ) นอม สุขโข ผู้จดบันทึกรายงานการประชุม

(นายนอม สุขโข)

เลขานุการสภาเทศบาลตำบลรังกาใหญ่

(ลงชื่อ) ประพันธ์ ควบพิมาย ผู้ตรวจ/ทานรายงานการประชุม

(นายประพันธ์ ควบพิมาย)

ประธานสภาเทศบาลตำบลรังกาใหญ่

**คณะกรรมการตรวจรายงานการประชุม**

**(ลงชื่อ)......................................................ประธานกรรมการ**

**(นางฉลอง เปรี่ยมสุข)**

**(ลงชื่อ)......................................................กรรมการ**

**(นายชูเกียรติ กาศก้อง)**

**(ลงชื่อ)...............................................กรรมการ/เลขานุการ**

**(นายธีรเกียรติ กาศก้อง)**

**รายงานการประชุมสภาเทศบาล ได้มีการรับรองในคราวประชุม**

**สมัยสามัญ สมัยที่ 2 ประจำปี 2566**

**ในวันที่ 12 มิถุนายน 2566**

**(นายประพันธ์ ควบพิมาย)**

**ประธานสภาเทศบาลตำบลรังกาใหญ่**